**ΕΝΩΣΗ ΕΡΓΑΖΟΜΕΝΩΝ ΥΠΟΥΡΓΕΙΟΥ ΠΑΙΔΕΙΑΣ**

**ΕΝ.ΕΡ.Υ.Π**

Ανδρέα Παπανδρέου 37 , 15180– Μαρούσι - email:eneryp2023@gmail.com – τ.6934919217

Μαρούσι 23 Οκτωβρίου 2023

Αρ. Πρωτ.: 12

ΠΡΟΣ: Υπουργό Παιδείας

κ. Κ. Πιερρακάκη

ΚΟΙΝ.: Υπουργό Ψηφιακής Διακυβέρνησης

κ. Δ. Παπαστεργίου

ΠΟΣΥΠ

Μέλη μας

**Αναγκαιότητα ένταξης στο πρόγραμμα** **επιχορήγησης αγοράς τεχνολογικού εξοπλισμού**

**και των Διοικητικών Υπαλλήλων του Υπουργείου Παιδείας**

κ. Υπουργέ,

Όπως ήδη έχετε ενημερωθεί από την Ομοσπονδία μας (ΠΟΣΥΠ), θεωρούμε απολύτως προκλητικό τον αποκλεισμό μίας ολόκληρης κατηγορίας υπαλλήλων του Υπουργείου Παιδείας, αυτής των διοικητικών του υπαλλήλων, από κάθε πρωτοβουλία που αφορά στην αναβάθμιση του προσωπικού τεχνολογικού τους εξοπλισμού (tablet, laptop, desktop), τον οποίον πολλάκις έχουν κάνει και κάνουν χρήση, χωρίς καμία αποζημίωση, για την εξυπηρέτηση των υπηρεσιακών αναγκών του ΥΠΑΙΘΑ, όχι μόνον στην περίοδο της πανδημίας, μέσω της τηλεργασίας, αλλά και σε περιόδους έντασης της εργασίας, οι οποίες αποτελούν πλέον την εργασιακή μας καθημερινότητα στο Υπουργείο Παιδείας, ακόμη και τα Σαββατοκύριακα.

Επίσης θεωρούμε απολύτως προκλητικό να έχουν χορηγηθεί περισσότερα από 650.000 voucher και να έχουν αγνοηθεί οι μόλις 4.000 χιλιάδες διοικητικοί υπάλληλοι του Υπουργείου Παιδείας (Κεντρική Υπηρεσία, Περιφερειακές Υπηρεσίες, Εποπτευόμενοι Φορείς), όταν μάλιστα η ένταξη τους στο Πρόγραμμα επιχορήγησης αγοράς τεχνολογικού εξοπλισμού, με voucher, των 200 ευρώ, θα κόστιζε μόλις 800.000 ευρώ.

Τέλος, θεωρούμε αναγκαία την συμπερίληψη της διοίκησης και των υπαλλήλων της, στον επιχειρούμενο ψηφιακό μετασχηματισμό των διοικητικών διαδικασιών στο Υπουργείο μας, αλλά αναρωτιόμαστε πως μπορεί να εξελιχθεί και να υλοποιηθεί το μεγαλόπνοο αυτό σχέδιο, όταν δεν λαμβάνεται καμία μέριμνα για τους λειτουργούς της διοίκησης, ακόμη και για τα βασικά, όπως η ύπαρξη αναβαθμισμένων και σύγχρονων τεχνικών μέσων για την εργασία τους.

Κ. Υπουργέ, γνωρίζοντας την ευαισθησία και τον επαγγελματισμό σας, ειδικά σε αυτά τα ζητήματα, αναμένουμε τις άμεσες ενέργειες σας!

Για το Δ.Σ.



Η ΠΡΟΕΔΡΟΣ Η ΓΕΝ. ΓΡΑΜΜΑΤΕΑΣ

ΜΕΣΟΛΟΓΓΙΤΟΥ ΓΕΩΡΓΙΑ ΠΑΝΟΠΟΥΛΟΥ ΧΡΙΣΤΙΝΑ